text: Hóast sirm og ivaveður var fitt av áskoðarum komnir niðan í Marknagil at hyggja eftir kappríðing ólavsøkudag.
text: #000002
text: Tey fingu eisini spenning fyri pengarnar, umframt nýggjar vinnarar í fleiri bólkum. Serliga var tað kappingin í tvíspori fyri vaksin, sum var spennandi. Hans Pauli Poulsen og Svanna høvdu vunnið báðar tær undanfarnu FM kappingarnar, men seinast var bara ein hundrandapartur av einum sekundi aftur til nummar tvey.
text: #000003
text: Hesaferð dystaðust nummar tvey og trý frá seinast móti hvørjum øðrum, Tað var Freyr við Bryndis Hjartardóttir á baki, móti Marengo við Regini Johannessen. Hetta eru tvey sera jøvn ross, tey fylgdust eisini sera væl. Tá tey komu um málið átti Freyr tó munin, men bert við trimum hundraðpartum av einum sekundi. Hetta skuldi eisini vísa seg at røkka til at vinna kappingina, tí Svanna, sum rann í seinasta riðlinum, megnaði ikki at koma so langt niður í tíð. So stór frøði á Bryndis Hjartardóttur og Onnu Magnussen úr Lamba, ið eigur Freyr. Samstundis var FM kappingin aftur víðopin, Svanna er enn á odda, men bæði Freyr og Marengo hava nú møguleika at vinna føroyameistaraheitið. Hjá teimum ungu var eisini nýggjur vinnari. Sílfa og Ása Bárðardóttir úr Havn, vunnu við einari sera góðari tíð. Nummar tvey gjørdist Silja G. Eystberg á Blanku og nummar trý Randarsól Heinesen og Spirit. Hinar greinarnar vunnu hesi. Skeið: Reigin Johannessen á Gylling. Trav opin flokkur: Marna Anthoniussen á Oskar. Trav: Kristfríð D. Jacobsen á Oskar. Allar tíðirnar á ólavsøku
text: #000004